<classify> ZIKIWA zimebaki saa kadhaa kuaga mwaka 2019 na kuukaribisha mwaka mpya, 2020, Jeshi la Polisi limetoa angalizo kwa waliojipanga kusheherekea sikukuu hiyo kwa kufyatua fataki, kupiga baruti pamoja na kuchoma matairi barabarani.Taarifa ya iliyotolewa na Kamanda wa Polisi Kanda Maalum, Dar es Salaam, SACP Lazaro Mambosasa leo, Jumanne Desemba 31, 2019 imesema Jeshi la Polisi limejipanga kikamilifu kuimarisha ulinzi maeneo yote ya jiji na viunga vyake.Jeshi la Kanda Maalum Dar es Salaam limepiga marufuku kufyatua fataki bila kibali kutoka kwa Inspekta Jenerali wa Polisi, kuchoma matairi barabarani na kupiga baruti hovyo katika maeneo ya hospitali, makazi ya watu na maeneo yanayozunguka shule za bording kipindi cha mkesha wa mwaka mpya 2020. Vilevile doria zitaimarishwa kipindi chote cha kusherehekea sikukuu ya mwaka mpya katika maeneo yote yenye mikusanyiko ya watu kama vile nyumba za ibada, fukwe za bahari na kumbi za starehe, taarifa ya Jeshi hilo imesisitiza.Aidha, Kamanda Mambosasa amesisitiza kuwa, doria zitaimarishwa kipindi chote cha kusherehekea sikukuu ya mwaka mpya katika maeneo yote yenye mikusanyiko ya watu kama vile nyumba za ibada, fukwe za bahari na kumbi za starehe. Katika kuhakikisha watoto wanakuwa salama wakati wa Sikukuu ya Mwaka Mpya 2020, Jeshi hilo limepiga marufuku disco toto.  <topic>: KITAIFA 